Source: http://www.legex.ro/Ordonanta-9-2004-40893.aspx
Timestamp: 2020-02-25 06:07:59+00:00
Document Index: 27420179

Matched Legal Cases: ['Articolul 6', 'articolul 140', 'Articolul 5', 'articolul 20', 'Articolul 5', 'articolul 20', 'Articolul 5', 'articolul 20', 'Articolul 6', 'articolul 48', 'Articolul 7', 'articolul 51', 'Articolul 5', 'Articolul 5', 'Articolul 5', 'articolul 1685', 'Articolul 4', 'Articolul 5', 'Articolul 6', 'Articolul 7', 'Articolul 12', 'Articolul 2', 'Articolul 3']

Ordonanţa 9/2004 | Legislatie gratuita
Articolul 6 din actul Ordonanţa 9 2004 in legatura cu articolul 140 din actul Ordonanţa 92 2003
Articolul 5 din actul Ordonanţa 9 2004 in legatura cu articolul 20 din actul Ordin 395 2002
Articolul 5 din actul Ordonanţa 9 2004 in legatura cu articolul 20 din actul Ordin 5 2002
Articolul 5 din actul Ordonanţa 9 2004 in legatura cu articolul 20 din actul Ordin 2 2002
Articolul 6 din actul Ordonanţa 9 2004 in legatura cu articolul 48 din actul OUG 28 2002
Articolul 7 din actul Ordonanţa 9 2004 in legatura cu articolul 51 din actul OUG 28 2002
Articolul 5 din actul Ordonanţa 9 2004 in legatura cu Ordin 875 2001
Articolul 5 din actul Ordonanţa 9 2004 in legatura cu Legea 99 1999
Articolul 5 din actul Ordonanţa 9 2004 in legatura cu articolul 1685 din actul Cod 0 1864
Ordonanţa 9 2004 modificat si completat de Legea 312 2015
Ordonanţa 9 2004 completat de Ordonanţa 13 2011
Ordonanţa 9 2004 modificat de Ordonanţa 13 2011
Ordonanţa 9 2004 modificat de Legea 71 2011
Articolul 4 din actul Ordonanţa 9 2004 modificat de Legea 222 2004
Articolul 5 din actul Ordonanţa 9 2004 modificat de Legea 222 2004
Articolul 6 din actul Ordonanţa 9 2004 modificat de Legea 222 2004
Articolul 7 din actul Ordonanţa 9 2004 modificat de Legea 222 2004
Articolul 12 din actul Ordonanţa 9 2004 modificat de Legea 222 2004
Ordonanţa 9 2004 aprobat de Legea 222 2004
Articolul 2 din actul Ordonanţa 9 2004 modificat de Legea 222 2004
Articolul 3 din actul Ordonanţa 9 2004 modificat de Legea 222 2004
ORDONANTA Nr. 9 din 22 ianuarie 2004
ACT PUBLICAT IN: MONITORUL OFICIAL NR. 78 din 30 ianuarie 2004
In temeiul art. 108 din Constitutia Romaniei, republicata, si al art. 1 pct. II.8 din Legea nr. 559/2003 privind abilitarea Guvernului de a emite ordonante,
(1) Prezenta ordonanta reglementeaza regimul juridic al contractelor de garantie financiara incheiate intre persoanele prevazute la art. 3, in scopul garantarii obligatiilor financiare.
(2) Sunt supuse prezentei ordonante contractele de garantie financiara care pot fi probate prin inscris. Prin inscris se intelege si orice inregistrare in forma electronica sau pe orice alt suport durabil, asimilata inscrisului, in conditiile legii.
(3) Prezenta ordonanta se aplica garantiei financiare daca aceasta a fost pusa la dispozitia beneficiarului si daca punerea la dispozitie poate fi probata prin inscris.
(4) Nu pot face obiectul contractului de garantie financiara, reglementat de prezenta ordonanta, actiunile emise de furnizorul garantiei, actiunile detinute de acesta la societati afiliate sau actiunile detinute de acesta la societati al caror scop exclusiv este de a avea in proprietate mijloace de productie care sunt esentiale pentru activitatea furnizorului garantiei sau de a detine bunuri imobile.
a) banca de dezvoltare multilaterala - Banca Internationala pentru Reconstructie si Dezvoltare - International Bank for Reconstruction and Development, Corporatia Financiara Internationala - International Finance Corporation, Banca Interamericana de Dezvoltare - Inter-American Development Bank, Banca Asiatica de Dezvoltare - Asian Development Bank, Banca Africana de Dezvoltare - African Development Bank, Fondul de Decontare al Consiliului Europei - Council of Europe Resettlement Fund, Banca Nordica de Investitii - Nordic Investment Bank, Banca Caraibiana de Dezvoltare - Caribbean Development Bank, Banca Europeana pentru Reconstructie si Dezvoltare - European Bank for Reconstruction and Development, Fondul European de Investitii si Corporatia Interamericana de Investitii - European Investment Fund and Inter-American Investment Corporation;
b) cauza care determina executarea garantiei - neexecutarea obligatiei financiare garantate sau orice fapt convenit de parti ca fiind similar neexecutarii, la aparitia caruia, conform termenilor contractului de garantie financiara sau prin efectul legii, beneficiarul garantiei este indrituit fie sa execute garantia prin valorificarea ori prin insusirea, in contul creantei garantate, a garantiei financiare, fie sa beneficieze de clauza de compensare cu exigibilitate imediata;
c) clauza de compensare cu exigibilitate imediata - acea clauza cuprinsa intr-un contract de garantie financiara ori intr-un alt contract care contine si clauze referitoare la garantia financiara sau, in absenta unei asemenea clauze, orice dispozitie legala in conformitate cu care, ca efect al compensarii ori in alt mod, la aparitia unei cauze care determina executarea garantiei se realizeaza, alternativ sau cumulativ, urmatoarele:
1. obligatiile partilor devin imediat exigibile si sunt exprimate printr-o obligatie de plata a unei sume de bani reprezentand valoarea obligatiilor partilor, calculata la acel moment, sau se sting si sunt inlocuite printr-o obligatie de plata a unei astfel de sume;
2. stabilirea datoriilor reciproce ale partilor in temeiul acestor obligatii, inclusiv atunci cand furnizorul garantiei este altul decat obligatul principal, urmand ca partea care datoreaza valoarea cea mai mare sa plateasca celeilalte parti suma neta egala cu diferenta acestor datorii;
d) contract de garantie financiara - un contract cu sau fara transfer de proprietate, avand ca obiect garantarea obligatiilor financiare, fie ca acesta are ori nu are la baza un contract-cadru sau clauze si conditii generale;
e) contract de garantie financiara cu transfer de proprietate - un contract de garantie financiara, inclusiv contractul de report, in temeiul caruia furnizorul garantiei transmite beneficiarului acesteia proprietatea deplina asupra garantiei financiare, in scopul garantarii sau al asigurarii in alt mod a executarii obligatiilor financiare garantate;
f) contract de garantie financiara fara transfer de proprietate - contract de garantie financiara, in temeiul caruia furnizorul garantiei pune la dispozitie garantia financiara in favoarea sau catre un beneficiar al acesteia, furnizorul pastrand proprietatea deplina asupra garantiei financiare la momentul constituirii acesteia;
g) cont relevant - registrul sau contul in care sunt operate inscrierile prin care instrumentele financiare transmisibile prin inscriere in cont sunt constituite in garantie in favoarea beneficiarului. Registrul sau contul poate fi tinut de beneficiarul garantiei financiare;
h) drept de utilizare - dreptul beneficiarului garantiei de a folosi si de a dispune de garantia financiara ca si cum ar fi proprietar al acesteia, conform prevederilor contractului de garantie financiara fara transfer de proprietate;
i) garantie asupra instrumentelor financiare transmisibile prin inscriere in cont - garantia financiara constituita in baza unui contract de garantie financiara asupra unor instrumente financiare, dreptul de proprietate asupra acestora probandu-se prin inscrierea intr-un registru sau intr-un cont tinut de catre un intermediar ori pe seama acestuia;
j) garantie echivalenta inseamna:
1. in cazul sumelor de bani - plata aceleiasi sume de bani denominate in aceeasi moneda;
2. in cazul instrumentelor financiare - instrumente financiare emise de acelasi emitent sau debitor, provenind din aceeasi emisiune sau clasa avand aceeasi valoare nominala si aceleasi caracteristici, fiind denominate in aceeasi moneda ori alte active de natura celor prevazute la lit. k), atunci cand contractul de garantie financiara prevede transferul acestor alte active, ca urmare a producerii oricarui fapt care priveste sau care afecteaza in orice mod instrumentele financiare furnizate ca garantii financiare;
k) garantie financiara - sume de bani si/sau instrumente financiare destinate garantarii unor obligatii financiare;
l) instrumente financiare - actiuni ale societatilor comerciale si alte valori mobiliare echivalente cu actiuni ale societatilor comerciale, obligatiuni si alte titluri de imprumut, daca acestea sunt negociabile pe piata de capital, precum si orice alte titluri care sunt in mod normal negociate si care dau dreptul de a dobandi asemenea actiuni, obligatiuni sau alte valori mobiliare, prin subscriere, cumparare ori schimb, sau care dau dreptul la plata unei sume de bani, inclusiv unitati ale organismelor de plasament colectiv, instrumente ale pietei monetare si orice creante/drepturi asupra instrumentelor prevazute mai sus ori cu privire la aceste instrumente;
m) masuri de reorganizare - masuri care implica interventia de orice natura a autoritatilor administrative sau judiciare, avand drept scop conservarea ori redresarea situatiei financiare si care afecteaza drepturile preexistente ale tertilor, inclusiv masuri care antreneaza reducerea creantelor, suspendarea platilor sau suspendarea masurilor de executare a creantelor;
n) obligatii financiare garantate - obligatii care constau in plata unei sume de bani si/sau transmiterea proprietatii asupra unor instrumente financiare si a caror executare este garantata printr-un contract de garantie financiara;
o) procedura de lichidare - procedura colectiva care implica valorificarea activelor si distribuirea fondurilor obtinute catre creditori, actionari, asociati sau membri, dupa caz, procedura care presupune interventia de orice natura a autoritatilor administrative ori judiciare, inclusiv in cazurile in care aceasta procedura se finalizeaza printr-un concordat, plan de reorganizare sau alte masuri similare, voluntare ori obligatorii, fie ca sunt sau nu urmare a insolventei;
p) societate afiliata unei societati-mama - societatea care este legata de o societate-mama in una dintre urmatoarele modalitati:
1. societatea-mama detine direct si/sau indirect majoritatea drepturilor de vot in societatea respectiva;
2. societatea-mama are dreptul sa numeasca sau sa revoce majoritatea membrilor organelor de administrare ori de control sau majoritatea conducatorilor societatii respective si este in acelasi timp actionar ori asociat al acestei societati;
3. societatea-mama este actionar sau asociat al societatii respective si controleaza singura, in baza unui acord incheiat cu ceilalti actionari ori asociati, majoritatea drepturilor de vot in aceasta societate;
q) stat membru - stat membru, astfel cum acesta a fost definit in Legea nr. 58/1998 privind activitatea bancara, cu modificarile si completarile ulterioare;
r) sume de bani - bani aflati in soldul creditor al unui cont, indiferent de moneda in care sunt denominati, sau alte creante similare avand ca obiect sume de bani, cum ar fi depozitele pe piata monetara ori sumele datorate sau platibile ca urmare a aplicarii unei clauze de compensare cu exigibilitate imediata.
(2) Obligatiile financiare garantate definite la alin. (1) lit. n) pot consta in sau pot include:
a) obligatii prezente sau viitoare, simple ori sub conditie sau la termen, inclusiv obligatii care decurg dintr-un contract-cadru ori alte acorduri de acest fel;
b) obligatii asumate fata de beneficiarul garantiei financiare de catre o alta persoana decat furnizorul acesteia;
c) obligatii de o anumita categorie sau tip, care se nasc ocazional.
(3) In sensul prezentei ordonante, oricare dintre entitatile legate in una dintre modalitatile prevazute la alin. (1) lit. p) cu afiliatele unei societati-mama vor fi considerate afiliate ale celei din urma.
Atat beneficiarul, cat si furnizorul garantiei financiare trebuie sa apartina oricareia dintre urmatoarele categorii:
a) o autoritate publica, cu exceptia entitatilor care beneficiaza de garantia statului si care nu se afla sub incidenta prevederilor lit. b) - d), inclusiv:
1. entitatile din sectorul public din Romania si din statele membre care au atributii sau rol in gestionarea datoriei publice; si
2. entitatile din sectorul public din Romania si din statele membre autorizate sa detina conturi pentru clienti;
b) o banca centrala, Banca Centrala Europeana, Banca Reglementelor Internationale, o banca de dezvoltare multilaterala, Fondul Monetar International si Banca Europeana de Investitii;
c) o institutie financiara supusa supravegherii prudentiale, inclusiv:
1. o institutie de credit, astfel cum aceasta a fost definita in Legea nr. 58/1998, cu modificarile si completarile ulterioare;
2. o societate de servicii de investitii financiare, astfel cum aceasta a fost definita in Ordonanta de urgenta a Guvernului nr. 28/2002 privind valorile mobiliare, serviciile de investitii financiare si pietele reglementate, aprobata cu modificari si completari prin Legea nr. 525/2002, cu modificarile ulterioare, sau o societate de brokeraj, astfel cum aceasta a fost definita in Ordonanta de urgenta a Guvernului nr. 27/2002 privind pietele reglementate de marfuri si instrumente financiare derivate, aprobata cu modificari si completari prin Legea nr. 512/2002;
3. o institutie financiara, astfel cum aceasta a fost definita in Legea nr. 58/1998, cu modificarile si completarile ulterioare;
4. o societate comerciala de asigurare, de asigurare-reasigurare si de reasigurare, precum si intermediari in asigurari, astfel cum acestia au fost definiti in Legea nr. 32/2000 privind societatile de asigurare si supravegherea asigurarilor, cu modificarile si completarile ulterioare;
5. un organism de plasament colectiv in valori mobiliare, astfel cum acesta a fost definit in Ordonanta de urgenta a Guvernului nr. 26/2002 privind organismele de plasament colectiv in valori mobiliare, aprobata cu modificari si completari prin Legea nr. 513/2002;
6. o societate de administrare a investitiilor, astfel cum aceasta a fost definita in Ordonanta de urgenta a Guvernului nr. 26/2002;
d) o contraparte centrala, un agent de decontare sau o casa de compensatie, astfel cum acestea sunt definite de lege, si o persoana juridica ori o alta entitate fara personalitate juridica, cu exceptia persoanelor fizice, care actioneaza in numele ori pe seama uneia sau mai multor persoane care includ orice detinator de obligatiuni ori de alte titluri de imprumut sau orice alta institutie dintre cele definite in prezentul articol.
(1) Punerea la dispozitie a garantiei financiare se face prin remiterea, transferarea, detinerea, inregistrarea sau orice alta modalitate prin care beneficiarul garantiei ori persoana care actioneaza pe seama acestuia obtine detentia sau controlul asupra garantiei financiare. Garantia financiara se considera pusa la dispozitie chiar daca furnizorul acesteia beneficiaza de dreptul de a substitui ori de a retrage in favoarea sa surplusul de bani sau de instrumente financiare.
(2) Inscrisul probator trebuie sa permita identificarea garantiei financiare. In acest scop este suficient sa se dovedeasca faptul ca instrumentele financiare transmisibile prin inscriere in cont, care fac obiectul garantiei financiare, sunt inregistrate in creditul contului relevant sau constituie un credit asupra acestui cont, iar sumele de bani care fac obiectul garantiei financiare sunt inregistrate in creditul unui cont desemnat ori constituie un credit asupra acestui cont.
(3) Se va considera ca garantia financiara se afla sub controlul beneficiarului acesteia, inclusiv:
a) in ceea ce priveste garantia reala mobiliara asupra valorilor mobiliare, prin inscrierea acesteia in registrul emitentului, in conditiile legii;
b) in ceea ce priveste garantia reala mobiliara asupra titlurilor de stat, prin inscrierea acesteia in registrul titlurilor de stat, in conditiile legii;
c) cu privire la sume de bani si solduri creditoare, prin blocarea banilor sau a soldului creditor intr-un cont deschis la ori de catre intermediarul relevant.
(1) Incheierea, valabilitatea, executarea sau admiterea ca proba a contractului de garantie financiara, precum si punerea la dispozitie a garantiei financiare nu sunt conditionate de indeplinirea vreunei formalitati.
(2) Nu sunt aplicabile contractelor de garantie financiara si garantiilor financiare prevazute de prezenta ordonanta dispozitiile referitoare la formalitatile de constituire si publicitate a garantiilor reale mobiliare, la ordinea de preferinta, precum si la conditiile de executare a garantiilor reale mobiliare, stabilite de dispozitiile titlului XV "Despre amanet" din Codul civil, ale Codului de procedura civila si ale titlului VI "Regimul juridic al garantiilor reale mobiliare" din Legea nr. 99/1999 privind unele masuri pentru accelerarea reformei economice, cu modificarile si completarile ulterioare.
(3) Prevederile art. 20 pct. 4 din Procedurile de lucru in aplicarea Ordinului ministrului finantelor publice, al guvernatorului Bancii Nationale a Romaniei si al presedintelui Comisiei Nationale a Valorilor Mobiliare nr. 875/2001 pentru aprobarea Regulamentului privind operatiunile cu titluri de stat emise in forma dematerializata, aprobate prin Ordinul ministrului finantelor publice, guvernatorului Bancii Nationale a Romaniei si al presedintelui Comisiei Nationale a Valorilor Mobiliare nr. 395/2/5c/2002, publicata in Monitorul Oficial al Romaniei, Partea I, nr. 263 din 18 aprilie 2002, nu sunt aplicabile garantiilor financiare asupra titlurilor de stat prevazute de prezenta ordonanta.
(4) Nu reprezinta formalitati, in sensul alin. (1), urmatoarele:
a) punerea la dispozitie a garantiei financiare;
b) probarea prin inscris a punerii la dispozitie a garantiei financiare;
c) probarea prin inscris sau alta forma echivalenta, din punct de vedere juridic, a contractului de garantie financiara.
(1) La aparitia unei cauze care determina executarea garantiei, beneficiarul acesteia poate sa execute garantia financiara pusa la dispozitie in temeiul unui contract de garantie financiara, in conditiile prevazute de acesta, in una dintre urmatoarele modalitati:
a) in cazul sumelor de bani, prin compensarea acestora cu valoarea obligatiilor financiare garantate sau prin retinerea sumelor respective drept plata a acestor obligatii;
b) in cazul instrumentelor financiare, prin vanzarea sau insusirea acestora, prin compensarea valorii lor cu valoarea obligatiilor financiare garantate sau prin retinerea instrumentelor respective drept plata a acestor obligatii.
(2) Insusirea garantiei financiare in temeiul contractului de garantie financiara este posibila numai daca:
a) aceasta modalitate de executare a garantiei financiare a fost convenita de parti prin contractul de garantie financiara fara transfer de proprietate; si
b) partile au convenit, prin contractul de garantie financiara fara transfer de proprietate, cu privire la modul de evaluare a instrumentelor financiare.
(3) Cu exceptia conditiilor stabilite in contractul de garantie financiara fara transfer de proprietate, executarea garantiei financiare prin modalitatile prevazute la alin. (1) nu este conditionata de:
a) notificarea prealabila a intentiei de executare a garantiei financiare;
b) aprobarea de catre orice instanta, autoritate publica sau orice alta persoana a conditiilor de executare;
c) necesitatea expirarii unui termen suplimentar;
d) executarea prin licitatie publica sau in orice alta modalitate prestabilita.
(4) Executarea sau evaluarea garantiilor financiare, precum si calcularea obligatiilor financiare garantate trebuie sa fie realizate intr-o maniera rezonabila din punct de vedere comercial.
(5) Deschiderea unei proceduri de reorganizare judiciara si faliment fata de obligatul principal sau alt furnizor al garantiei financiare nu suspenda executarea garantiei financiare de catre beneficiarul acesteia, efectuata in una dintre modalitatile prevazute la alin. (1).
(6) Prevederile art. 140 din Ordonanta Guvernului nr. 92/2003 privind Codul de procedura fiscala nu sunt aplicabile in ceea ce priveste sechestrarea si valorificarea sumelor de bani si a instrumentelor financiare asupra carora este constituita o garantie financiara in favoarea beneficiarului acesteia.
(7) Prevederile art. 48 din Ordonanta de urgenta a Guvernului nr. 28/2002 nu sunt aplicabile in ceea ce priveste momentul la care opereaza transferul dreptului de proprietate asupra instrumentelor financiare care fac obiectul garantiei financiare.
(1) Daca contractul de garantie financiara fara transfer de proprietate prevede astfel, beneficiarul garantiei financiare dintr-un astfel de contract este indreptatit sa utilizeze garantia in conditiile prevazute de contractul respectiv, cu respectarea prevederilor prezentei ordonante.
(2) In masura in care beneficiarul garantiei financiare exercita dreptul prevazut la alin. (1), acestuia ii revine obligatia de a transfera o garantie echivalenta pentru a inlocui garantia financiara initiala, pana cel tarziu la data scadentei obligatiei financiare garantate.
(3) In mod alternativ, la data scadentei obligatiilor financiare garantate, beneficiarul garantiei financiare trebuie fie sa transfere garantia echivalenta, fie, daca si in masura in care termenii din contractul de garantie financiara fara transfer de proprietate prevad astfel, sa compenseze valoarea garantiei echivalente cu valoarea obligatiilor financiare garantate sau sa o retina drept plata a acestor obligatii.
(4) Garantia echivalenta transferata in indeplinirea unei obligatii financiare, conform alin. (2), va face obiectul aceluiasi contract de garantie financiara fara transfer de proprietate ca si garantia financiara initiala si va fi considerata ca si cand ar fi fost pusa la dispozitie la momentul la care a fost pusa la dispozitie garantia financiara initiala.
(5) Utilizarea garantiei financiare de catre beneficiarul acesteia, conform prevederilor prezentului articol, nu afecteaza valabilitatea sau exercitarea drepturilor decurgand din contractul de garantie financiara fara transfer de proprietate ale beneficiarului garantiei cu privire la garantia financiara transferata de catre acesta in executarea unei obligatii conform alin. (2).
(6) Prin derogare de la prevederile art. 51 din Ordonanta de urgenta a Guvernului nr. 28/2002, instrumentele financiare care fac obiectul unei garantii financiare prevazute de prezenta ordonanta nu sunt oprite de la tranzactionare pe pietele reglementate.
Daca intervine o cauza care determina executarea garantiei financiare in timp ce orice obligatie a beneficiarului acesteia de a transfera o garantie echivalenta in cadrul unui contract de garantie financiara cu sau fara transfer de proprietate nu a fost inca executata, obligatia de transfer al garantiei echivalente poate face obiectul unei clauze de compensare cu exigibilitate imediata.
(1) Clauza de compensare cu exigibilitate imediata isi produce efectele conform prevederilor contractuale:
a) indiferent de inceperea sau de continuarea unor masuri de reorganizare ori a unei proceduri de lichidare cu privire la furnizorul si/sau la beneficiarul garantiei financiare;
b) fara a tine seama de orice cesiune, sechestru, poprire, alta masura de indisponibilizare, judiciara sau de alta natura, precum si de orice alta forma de instrainare a drepturilor respective ori cu privire la aceste drepturi.
(2) Clauza de compensare cu exigibilitate imediata nu poate fi supusa nici uneia dintre conditiile prevazute la art. 6 alin. (3), daca nu s-a stabilit altfel de catre parti.
Contractul de garantie financiara produce efecte in conformitate cu clauzele cuprinse in acesta, indiferent de inceperea sau de continuarea unor masuri de reorganizare ori a unei proceduri de lichidare privind furnizorul sau beneficiarul garantiei.
(1) Nu pot fi declarate nule, anulabile sau lipsite de efecte contractele de garantie financiara, precum si punerea la dispozitie a garantiilor financiare in baza unui asemenea contract numai pe motiv ca acestea au fost incheiate sau garantiile financiare au fost puse la dispozitie in urmatoarele conditii:
a) in ziua inceperii masurii de reorganizare sau procedurii de lichidare impotriva furnizorului garantiei sau a debitorului obligatiei financiare garantate, dar inaintea pronuntarii deciziei sau ordinului prin care a inceput aceasta masura/procedura;
b) in cursul unei perioade de timp determinate, anterioara datei inceperii masurii de reorganizare sau procedurii de lichidare impotriva furnizorului garantiei financiare sau a debitorului obligatiei financiare garantate, perioada stabilita potrivit dispozitiilor legale care reglementeaza aceste masuri/proceduri in raport cu aceasta data ori in raport cu momentul pronuntarii oricarei decizii sau ordin ori al intreprinderii oricarui act in legatura cu o astfel de masura sau procedura ori in cursul acestora.
(2) In cazul in care un contract de garantie financiara a fost incheiat sau o obligatie financiara garantata a luat nastere ori o garantie financiara a fost pusa la dispozitie in ziua inceperii masurii de reorganizare sau procedurii de lichidare, dar dupa momentul inceperii acesteia, contractul isi va produce efectele si va fi opozabil tertilor daca beneficiarul garantiei financiare poate dovedi ca nu a cunoscut si nici nu putea sa cunoasca faptul ca o astfel de masura/procedura a fost inceputa.
(1) Contractul de garantie financiara poate cuprinde urmatoarele clauze referitoare la:
a) obligatia punerii la dispozitie a unei garantii financiare sau a unei garantii financiare suplimentare, in functie de variatia valorii garantiei financiare ori a valorii obligatiilor financiare garantate;
b) dreptul de a retrage garantia financiara constituita si schimbarea sau inlocuirea acesteia cu o garantie financiara de aceeasi valoare.
(2) In masura in care contractul de garantie financiara cuprinde clauze in sensul celor prevazute la alin. (1), punerea la dispozitie a garantiei financiare, garantiei financiare suplimentare sau substituirea ori inlocuirea garantiei financiare, in temeiul obligatiei, respectiv dreptului decurgand din asemenea clauze, nu va putea fi declarata nula sau anulabila numai pe motiv ca a fost realizata in urmatoarele conditii:
a) punerea la dispozitie a avut loc in ziua inceperii masurii de reorganizare ori procedurii de lichidare, dar inaintea pronuntarii deciziei sau ordinului prin care a inceput aceasta masura/procedura ori in cursul unei perioade determinate anterioare datei inceperii masurii/procedurii, perioada stabilita potrivit dispozitiilor legale care reglementeaza aceste masuri/proceduri in raport cu aceasta data sau in raport cu momentul pronuntarii oricarei decizii sau ordin ori al intreprinderii oricarui act in legatura cu o astfel de masura sau procedura ori in cursul acestora;
b) obligatiile financiare garantate au luat nastere anterior datei punerii la dispozitie a garantiei financiare, a garantiei suplimentare sau substituirii ori inlocuirii garantiei financiare initiale.
(1) Garantiile financiare constituite asupra instrumentelor financiare transmisibile prin inscriere in cont sunt guvernate de legislatia tarii in care se afla contul relevant in ceea ce priveste:
a) natura juridica si efectele patrimoniale ale garantiei financiare constituite asupra instrumentelor financiare transmisibile prin inscriere in cont;
b) conditiile care trebuie indeplinite pentru incheierea in mod valabil a unui contract de garantie financiara avand ca obiect instrumente financiare transmisibile prin inscriere in cont si pentru punerea la dispozitie a acestor instrumente in temeiul unui astfel de contract si, in general, formalitatile necesare pentru asigurarea opozabilitatii fata de terti a unui astfel de contract si a punerii la dispozitie a unor astfel de garantii;
c) daca un drept de proprietate sau alt drept al unei persoane cu privire la garantia asupra instrumentelor financiare transmisibile prin inscriere in cont este prioritar ori subordonat unui drept de proprietate sau altui drept concurent si daca dobandirea s-a facut cu buna-credinta.
d) formalitatile cerute pentru executarea garantiei financiare constituite sub forma instrumentelor financiare transmisibile prin inscriere in cont, ca urmare a aparitiei unei cauze care determina executarea garantiei.
(2) In sensul prevederilor alin. (1), referirea la legislatia tarii in care se afla contul relevant are in vedere dispozitiile cuprinse in legea nationala a tarii respective, fara a se tine seama de prevederile existente in legislatia care reglementeaza raporturile de drept international privat, care face trimitere la aplicarea legii unei alte tari.
Cu exceptia prevederilor art. 11 alin. (1) lit. b) si ale art. 12 alin. (2) lit. a), prezenta ordonanta nu aduce atingere dispozitiilor cuprinse in legislatia nationala in materie de faliment in ceea ce priveste anularea operatiunilor incheiate in cursul perioadei la care fac referire aceste prevederi.
Prezenta ordonanta va intra in vigoare la 30 de zile de la data publicarii acesteia in Monitorul Oficial al Romaniei, Partea I.
COMENTARII la Ordonanţa 9/2004
Momentan nu exista niciun comentariu la Ordonanţa 9 din 2004
Alte acte pe aceeaşi temă cu Ordonanţa 9/2004
privind aprobarea Procedurilor de lucru in aplicarea Ordinului ministrului finantelor publice, al guvernatorului Bancii Nationale a Romaniei si al presedintelui Comisiei Nationale a Valorilor Mobiliare nr. 875/2001 pentru aprobarea Regulamentului privind operatiunile cu titluri de stat emise in forma dematerializata
Ordin 395 2002
Ordin 2 2002
Ordin 875 2001
Legea 312 2015
Legea 222 2004
pentru aprobarea Ordonantei Guvernului nr. 9/2004 privind unele contracte de garantie financiara